Eksempel på et datastrukturdiagram
Et **datastrukturdiagram** (**DSD**) er en visuell representasjon av en bestemt type datamodell som inneholder entiteter, deres relasjoner og begrensningene som er satt for dem. Den er et eldre alternativ til entitetrelasjonsmodellen.

De grunnleggende grafiske notasjonselementene til datastrukturdiagrammer er bokser som representerer entiteter. Pilsymboler representerer relasjoner. Datastrukturdiagrammer er mest nyttige for å dokumentere komplekse dataentiteter.

Oversikt
--------

Datastrukturdiagram og en dataordbok 
Et datastrukturdiagram er en type diagram brukt til å skildre strukturen til dataelementer i en dataordbok. Datastrukturdiagrammet er et grafisk alternativ til komposisjonsspesifikasjonene i slike dataordbokoppføringer.

Datastrukturdiagrammet er en forgjenger av entitetrelasjonsmodellen (ER-modellen). I datastrukturdiagram er attributter spesifiserte innenfor entitetsboksene i stedet for utenfor dem, mens relasjoner tegnes som bokser sammensatt av attributter som spesifiserer begrensningene som binder entiteter sammen. Et datastrukturdiagram skiller seg fra en ER-modell ved at ER-modellen fokuserer på relasjonen mellom forskjellige entiteter, mens datastrukturdiagrammet fokuserer på relasjonene mellom elementene innenfor en entitet.

Det finnes flere stiler for å representere datastrukturdiagrammer, og måten å definere kardinalitet er bemerkelsesverdige forskjellen mellom disse. Valgene står mellom å bruke piler, inverterte piler (kråkeføtter) og numerisk representasjon av kardinaliteten.

Bachmandiagram
--------------

Illustrasjon av en mengdetype ved hjelp av et Bachman-diagram
Et bachmandiagram er en spesifikk type datastrukturdiagram, og brukes til å designe data med et nettverksmodell eller relasjonell logisk modell, ved å skille datamodellen fra måten dataene er lagret på i systemet. Modellen er oppkalt etter databasepioneren Charles Bachman, og er har blitt mest brukt innen programvaredesign.

I en relasjonsmodell er en relasjon kohesjonen av attributter som er fullt og ikke transitivt funksjonelt avhengig av hver nøkkel i den gitte relasjonen. Koblingen mellom relasjonene er basert på samsvarende attributter. For hver relasjon må et rektangel tegnes, og hver kobling illustreres av en linje som forbinder relasjonene. På kanten av hver linje indikerer pilene kardinaliteten: 1-til-n, 1-til-1 og n-til-n. Sistnevnte må unngås, og må erstattes av 2 (eller flere) 1-til-*n* koblinger.

Se også
-------

* Dataflytdiagram
* Entitetrelasjonsdiagram
* Kontrollstrukturdiagram
* Unified Modeling Language

Referanser
----------

1. ↑  Data Integration Glossary Arkivert 24. september 2016 hos Wayback Machine. Arkivert 24 september 2016 hos Wayback Machine, U.S. Department of Transportation, August 2001.
2. ↑  
IRS Resources. Part 2. Information Technology, Chapter 5. Systems Development, Section 13. Database Design Techniques and Deliverables. Retrieved 2 July 2009.

Litteratur
----------

* Charles W. Bachman. *Data structure diagrams*. Data Base, 1969, 1(2):4–10.
* Tom DeMarco. *Structured Analysis and System Specification*. ISBN 0-13-854380-1. Prentice Hall, 1979 mai 11.
* Edward Yourdon. *Modern Structured Analysis*. ISBN 0-13-598624-9. Prentice Hall. 1988 august 1, nå tilgjengelig på Structured Analysis Wiki.

| * v
* d
* r
Datamodell |
| --- |
| Hoved | 
* Arkitektur
* Modellering
* Struktur

 |
| Modeller (*schemas*) | 
* Koneseptuell
* Logisk
* Fysisk

 |
| Typer | 
* Database
* Datastrukturdiagram
* Entitet–relasjonsmodell (forbedret)
* Geografisk
* Generisk
* Semantisk
* Felles

 |
| Relaterte modeller | 
* Dataflytdiagram
* Informasjonsmodell
* Objektmodel
* Objekt-rolle-modellering
* Unified Modeling Language

 |
| Se også | 
* Databasedesign
* Forretningsprosessmodellering
* Kjernearkitektur-datamodell
* Virksomhetsmodellering
* Funksjonsmodell
* Prosessmodellering
* XML-modell
* Data Format Description Language

 |